संवाद सहयोगी, किशनगंज: दुष्कर्म की घटना का विरोध करने पर अपराधी ने एक व्यक्ति की धारदार हथियार से वार कर हत्या कर दी।जबकि उसे बचाने आये तीन लोग गंभीर रूप से घायल हो गए।मंगलवार रात शहर से सटे बंगाल के उत्तर दिनाजपुर जिले के गर्दनकाटा गांव में घटित घटना के बाद इलाके में तनाव व्याप्त हो गया है।मृतक शेख तजम्मुल गर्दनकाटा गांव निवासी है।घटना के दौरान गंभीर रूप से घायल पीड़िता सहित दो लोगों को इलाज के लिए रायगंज सुपर स्पेलिस्ट अस्पताल में भर्ती करा दिया गया है।जानकारी के अनुसार मंगलवार रात गर्दनकाटा गांव निवासी मु.अली पड़ोस की एक युवती के साथ जबरन दुष्कर्म करने की चेष्टा कर रहा था।युवती द्वारा शोर मचाये जाने पर पीड़िता के दादा शेख तजम्मुल अपनी पत्नी और बेटे के साथ घटना स्थल पर पहुंचे और आरोपित को दबोचने की चेष्टा की। इस बीच मु.अली ने धारदार हथियार से वार कर तजम्मुल की हत्या कर दी और फरार हो गया।